ભારત અને ઇંગ્લેંડ વચ્ચે મોહાલી ટેસ્ટ ભારતે જીતી લીધી છે . ભારતે 8 વિકેટથી ત્રીજી ટેસ્ટ પોતાના નામે કરી લીધી છે . ઇંગ્લેંડના 103 રનોના લક્ષ્ય સામે ટીમ ઇંડિયાએ 2 વિકેટ ગુમાવીને નિર્ધારિત લક્ષ્ય પ્રાપ્ત કરી લીધુ હતુ . ઇંગ્લેંડ સામે ત્રીજી ટેસ્ટ મેચમાં ધમાકેદાર જીત મેળવીને ટીમ ઇંડિયા 5 મેચોની સીરિઝમાં 2 - 0 થી આગળ છે . ટીમ ઇંડિયાની આ શાનદાર જીતમાં બેટિંગ અને બોલિંગ બંનેએ કમાલ બતાવી . 8 વર્ષ બાદ ટીમમાં પાછા ફરેલ પાર્થિવ પટેલે પસંદગીકારોની આશા પર ખરા ઉતરીને બતાવી દીધુ છે . આ રહ્યા જીતના 5 હીરો . . રવીન્દ્ર જાડેજા પહેલા દાવમાં 90 રન બનાવનાર રવીન્દ્ર જાડેજાએ 2 વિકેટ પણ લીધી . તેણે બીજા દાવમાં પણ ઇંગ્લેંડની 2 વિકેટ લીધી . જાડેજાને તેના શાનદાર પ્રદર્શન માટે મેન ઓફ ધ મેચ બનાવવામાં આવ્યો . સતત આલોચકોના નિશાના પર રહેલ જાડેજાના બેટથી ઘણા સમય બાદ આવો કમાલ જોવા મળ્યો . આ તેના ટેસ્ટ કેરિયરનો સર્વશ્રેષ્ઠ સ્કોર છે . રવિચંદ્રન અશ્વિન અશ્વિને ગઇ મેચોની જેમ સતત શાનદાર પ્રદર્શન કર્યુ . પહેલા દાવમાં તેણે 72 રન બનાવ્યા અને ઇંગ્લેંડની એક વિકેટ પણ લીધી . બીજા દાવમાં તેણે બોલનો કમાલ બતાવ્યો અને ઇંગ્લેંડના ત્રણ બેટ્સમેનને પેવેલિયન ભેગા કરી દીધા . તેણે મેચમાં કુલ 4 વિકેટ લીધી . પાર્થિવ પટેલ લગભગ 9 વર્ષ બાદ ટેસ્ટ ટીમમાં પાછા આવનાર વિકેટકીપર બેટ્સમેન પાર્થિવ પટેલે શાનદાર પ્રદર્શન કર્યુ . તેણે પહેલા દાવમાં 42 રન બનાવ્યા . બીજા દાવમાં તેણે 67 રન બનાવીને ટીમ ઇંડિયાને જીત અપાવી . પટેલે 21 મી ઓવરના બીજા બોલ પર ચોગ્ગો મારીને ટીમ ઇંડિયાને શાનદાર જીત અપાવી . જયંત યાદવ પોતાની બીજી ટેસ્ટ મેચ રમનાર જયંત યાદવે મેદાન પર બેટિંગ અને બોલિંગ બંનેમાં દમ બતાવ્યો . તેણે આ મેચમાં પોતાનું પહેલુ અર્ધશતક બનાવ્યુ . 55 રનોના દાવમાં તેણે 5 ચોગ્ગા માર્યા . તેણે બંને દાવમાં ઇંગ્લેંડના બે - બે ખેલાડીઓને આઉટ પણ કર્યા . કેપ્ટન વિરાટ કોહલી કેપ્ટન વિરાટ કોહલીએ આ મેચમાં પણ પોતાનું શાનદાર પ્રદર્શન ચાલુ રાખ્યુ . તેણે પહેલા દાવમાં 62 રન બનાવ્યા . જેમાં તેણે 9 ચોગ્ગા માર્યા . કોહલીએ બીજા દાવમાં અણનમ 6 રન બનાવ્યા . કોહલીની કેપ્ટનશીપમાં ટીમ ઇંડિયાએ ટેસ્ટ મેચોમાં સતત શાનદાર પ્રદર્શન કર્યુ છે .